open-index/open-wikipedia-markdown huggingface dataset:
रत्नमञ्जरी (सिंहासन बत्तीसी)

अंगूठाकार|विक्रम साम्रट् 
यह सिंहासन बत्तीसी की पहली पुतली थी। उसने राजा विक्रम के जन्म तथा इस सिंहासन प्राप्ति की कथा सुनायी। 

आर्याव में एक राज्य था जिसका नाम था अम्बावती। वहाँ के राजा गंधर्वसेन ने चारों वर्णों की स्त्रियों से चार विवाह किये थे। ब्राह्मणी के पुत्र का नाम ब्रह्मवीत था। क्षत्राणी के तीन पुत्र हुए- शंख, विक्रम तथा भर्तृहरि। वैश्य पत्नी ने चन्द्र नामक पुत्र को जन्म दिया तथा शूद्र पत्नी ने धन्वन्तरि नामक पुत्र को। ब्रह्मणीत को गंधर्वसेन ने अपना दीवान बनाया, पर वह अपनी जिम्मेवारी अच्छी तरह नहीं निभा सका और राज्य से पलायन कर गया। कुछ समय भटकने के बाद धारानगरी में ऊँचा ओहदा प्राप्त किया तथा एक दिन राजा का वध करके ख़ुद राजा बन गया। काफी दिनों के बाद उसने उज्जैन लौटने का विचार किया, लेकिन उज्जैन आते ही उसकी मृत्यु हो गई।

क्षत्राणी के बड़े पुत्र शंख को शंका हुई कि उसके पिता विक्रम को योग्य समझकर उसे अपना उत्तराधिकारी घोषित कर सकते हैं और उसने एक दिन सोए हुए पिता का वध करके स्वयं को राजा घोषित कर दिया। हत्या का समाचार दावानल की तरह फैला और उसके सभी भाई प्राण रक्षा के लिए भाग निकले। विक्रम को छोड़कर बाकी सभी भाइयों का पता उसे चल गया और वे सभी मार डाले गए। बहुत प्रयास के बाद शंख को पता चला कि घने जंगल में सरोवर के बगल में एक कुटिया में विक्रम रह रहा है तथा कंदमूल खाकर घनघोर तपस्या में रत है। वह उसे मारने की योजना बनाने लगा और एक तांत्रिक को उसने अपने षडयंत्र में शामिल कर लिया।

योजनानुसार तांत्रिक विक्रम को भगवती आराधना के लिए राज़ी करता तथा भगवती के आगे विक्रम के सर झुकाते ही शंख तलवार से वार करके उसकी गर्दन काट डालता। मगर विक्रम ने खतरे को भाँप लिया और तांत्रिक को सर झुकाने की विधि दिखाने को कहा। शंख मन्दिर में छिपा हुआ था। उसने विक्रम के धोखे में तांत्रिक की हत्या कर दी। विक्रम ने झपट कर शंख की तलवार छीन कर उसका सर धड़ से अलग कर दिया। शंख की मृत्यु के बाद उसका राज्यारोहण हुआ। एक दिन शिकार के लिए विक्रम जंगल गए। मृग का पीछा करते-करते सबसे बिछुड़कर बहुत दूर चले आए। उन्हें एक महल दिखा और पास आकर पता चला कि वह महल तूतवरण का है जो कि राजा बाहुबल का दीवान है। तूतवरण ने बात ही बात में कहा कि विक्रम बड़े ही यशस्वी राजा बन सकते हैं, यदि राजा बाहुबल उनका राजतिलक करें। और उसने यह भी बताया कि भगवान शिव द्वारा प्रदत्त अपना स्वर्ण सिंहासन अगर बाहुबल विक्रम को दे दें तो विक्रम चक्रवर्ती सम्राट बन जांएगे। बाहुबल ने विक्रम का न केवल राजतिलक किया, बल्कि खुशी-खुशी उन्हें स्वर्ण सिंहासन भी भेंट कर दिया। कालांतर में विक्रमादित्य चक्रवर्ती सम्राट बन गए और उनकी कीर्तिपताका सर्वत्र लहरा उठी।
## सिंहासन बत्तीसी की अन्य पुतलियाँ
कौमुदी (सिंहासन बत्तीसी)

500px|कौमुदी (सिंहासन बत्तीसी)|

सातवीं पुतली कौमुदी ने जो कथा कही वह इस प्रकार है- एक दिन राजा विक्रमादित्य अपने शयन-कक्ष में सो रहे थे। अचानक उनकी नींद करुण-क्रन्दन सुनकर टूट गई। उन्होंने ध्यान लगाकर सुना तो रोने की आवाज नदी की तरफ से आ रही थी और कोई स्त्री रोए जा रही थी। विक्रम की समझ में नहीं आया कि कौन-सा दुख उनके राज्य में किसी स्त्री को इतनी रात गए बिलख-बिलख कर रोने को विवश कर रहा है। उन्होंने तुरन्त राजपरिधान पहना और कमर में तलवार लटका कर आवाज़ की दिशा में चल पड़े। क्षिप्रा के तट पर आकर उन्हें पता चला कि वह आवाज़ नदी के दूसरे किनारे पर बसे जंगल से आ रही है। उन्होंने तुरन्त नदी में छलांग लगा दी तथा तैरकर दूसरे किनारे पर पहुँचे। फिर चलते-चलते उस जगह पहुँचे जहाँ से रोने की आवाज़ आ रही थी। उन्होंने देखा कि झाड़ियों में बैठी एक स्त्री रो रही है। 

उन्होंने उस स्त्री से रोने का कारण पूछा। स्त्री ने कहा कि वह कई लोगों को अपनी व्यथा सुना चुकी है, मगर कोई फायदा नहीं हुआ। राजा ने उसे विश्वास दिलाया कि वे उसकी मदद करने का हर संभव प्रयत्न करेंगे। तब स्त्री ने बताया कि वह एक चोर की पत्नी है और पकड़े जाने पर नगर कोतवाल ने उसे वृक्ष पर उलटा टँगवा दिया है। राजा ने पूछा क्या वह इस फैसले से खुश नहीं है। इस पर औरत ने कहा कि उसे फैसले पर कोई आपत्ति नहीं है, लेकिन वह अपने पति को भूखा-प्यासा लटकता नहीं देख सकती। चूँकि न्याय में इस बात की चर्चा नहीं कि वह भूखा-प्यासा रहे, इसलिए वह उसे भोजन तथा पानी देना चाहती है। 

विक्रम ने पूछा कि अब तक उसने ऐसा किया क्यों नहीं। इस पर औरत बोली कि उसका पति इतनी ऊँचाई पर टँगा हुआ है कि वह बगैर किसी की सहायता के उस तक नहीं पहुँच सकती और राजा के डर से कोई भी दण्डित व्यक्ति की मदद को तैयार नहीं होता। तब विक्रम ने कहा कि वह उनके साथ चल सकती है। दरअसल, वह औरत पिशाचिनी थी और वह लटकने वाला व्यक्ति उसका पति नहीं था। वह उसे राजा के कन्धे पर चढ़कर खाना चाहती थी। जब विक्रम उस पेड़ के पास आए तो वह उस व्यक्ति को चट कर गई। तृप्त होकर विक्रम को उसने मनचाही चीज़ माँगने को कहा। विक्रम ने कहा वह अन्नपूर्णा प्रदान करे जिससे उनकी प्रजा कभी भूखी न रहे। इस पर वह पिशाचिनी बोली कि अन्नपूर्णा देना उसके बस में नहीं, लेकिन उसकी बहन प्रदान कर सकती है। विक्रम उसके साथ चलकर नदी किनारे आए जहाँ एक झोपड़ी थी। 

पिशाचिनी के आवाज़ देने पर उसकी बहन बाहर निकली। बहन को उसने राजा का परिचय दिया और कहा कि विक्रमादित्य अन्नपूर्णा के सच्चे अधिकारी है, अत: वह उन्हें अन्नपूर्णा प्रदान करे। उसकी बहन ने सहर्ष अन्नपूर्णा उन्हें दे दी। अन्नपूर्णा लेकर विक्रम अपने महल की ओर रवाना हुए। तब तक भोर हो चुकी थी। रास्ते में एक ब्राह्मण मिला। उसने राजा से भिक्षा में भोजन माँगा। विक्रम ने अन्नपूर्णा पात्र से कहा कि ब्राह्मण को पेट भर भोजन कराए। सचमुच तरह-तरह के व्यंजन ब्राह्मण कि सामने आ गए। जब ब्राह्मण ने पेट भर खाना खा लिया तो राजा ने उसे दक्षिणा देना चाहा। ब्राह्मण अपनी आँखों से अन्नपूर्णा पात्र का चमत्कार देख चुका था, इसलिए उसने कहा- "अगर आप दक्षिणा देना ही चाहते है तो मुझे दक्षिणास्वरुप यह पात्र दे दें, ताकि मुझे किसी के सामने भोजन के लिए हाथ नहीं फैलाना पड़े।" विक्रम ने बेहिचक उसी क्षण उसे वह पात्र दे दिया। ब्राह्मण राजा को आशीर्वाद देकर चला गया और वे अपने महल लौट गए।
## सिंहासन बत्तीसी की अन्य पुतलियाँ
ब्रज के घाट

ब्रज में मथुरा, वृन्दाबन, महाबन और गोकुल आदि स्थानों में यमुना नदी पर अनेक धाच निर्मित हैं। इनसे स्नानार्थियों को सुविधा होने के साथ ही साथ यमुना तट के सौंदर्य की भी बृद्धि होती है। वर्तमान काल में यहां पर वहुसख्यक घाट निर्मित हैं, किन्तु पहिले इनकी संखया अल्प थी, कवि जगतनंद ने ब्रज १६ पुराने घाटों का नाम उल्लेख किया है। उनके समय में अरथात १७ वीं शताबदी में यहां पर नये घाट भी निर्मित किये गये थे, जिनकी संख्या कालान्तर में कृमशः वढ़ती रही है। 

## पुराने घाट
कवि जगतनंद द्वारा उल्लखित पुराने घाटों के नाम निम्नलिखित हैं - 

(१) व्रमहांड घाट (महाबन), 
(२) गौ घाट, 
(३) गोविन्द घाट, 
(४) ठकुरानी घाट, 
(५) यशोदा घाट, 
(६) उत्तरेश्वर घाट (गोकुल), 
(७) वैकुंठ घाट, 
(८) विश्रांत घाट, 
(९) प्रयाग घाट, 
(१०) बंगाली घाट (मथुरा), 
(११) राम घाट, 
(१२) केशी घाट, 
(१३) विहार घाट, 
(१४) चीर घाट, 
(१५) नंद घाट औ 
(१६) गोप घाट (वृन्दाबन) १ 

इस समय मथुरा के घाटों की संख्या विश्राम घाट सहित २५ है। इनमें से १२ घाट विश्राम घाट के उत्तर दिशा में हैं और १२ उसके दक्षिण में हैं। वृन्दाबन में कलियदह से केसीघाट तक अनेक घाट हैं, जिनकी संख्या लगभग ३५ है। इसी प्रकार गोकुल और महाबन में भी कई प्राचीन और प्रसिद्ध घाट निर्मित हैं। ये सब घाट सुन्दर लाल बलुआ प्रस्तर से निर्मित हैं। इनमें से बहुतों पर कलापूर्ण बुर्जियां और छतरियाँ भी निर्मित हैं। इन्हे समय-समय पर अनेक श्रद्धालु राजा-महाराजाओं और समृद्ध व्यक्तियों ने निर्मित कराया है। पिछले अने वर्षो से यमुना नदी ने बहुत घाटों को छोड़ दिया है, जिससे वे शोभाहीन होकर भग्वानस्था में उपेक्षित पड़े हुए हैं। अब भी जव वर्षा ॠतु में यमुना का फैलाव बढ़ जाता है, तब उसका प्रवाह इन सभी धाटों पर होने लगता है। उस समय यमुना तट की जो अनुपम शोभा होती है, ससे दर्शनों का मन मुग्ध हो जाता है।

श्रेणी:ब्रज
सयौं थुँगा फूलका

**सयौं थुँगा फूलका** (हिन्दी अर्थ: हम सैंकड़ों फूल हैं) नेपाल का राष्ट्रगान है। यह गान व्याकुल माइला द्वारा रचित है। इस गान को ३ अगस्त, २००७ सिंह दरबार में स्थित राष्ट्रीय योजना आयोग के कॉन्फ़्रेन्स हॉल में आयोजित एक समारोह में श्री सुभाष चन्द्र नेमवांग ने नेपाल का राष्ट्रगान घोषित किया गया। 

गान के बोल प्रदीप कुमार राई द्वारा लिखे गए थे। संगीतकार अम्बर गुरुं हैं। राष्ट्रगान में नेपाल की विविधता को सरल शब्दों में बताया गया है।

## गान
:सयौं थुँगा फूलका हामी, एउटै माला नेपाली
:सार्वभौम भई फैलिएका, मेची-महाकाली।।

:प्रकृतिका कोटी-कोटी सम्पदाको आँचल
:वीरहरूका रगतले, स्वतन्त्र र अटल।।

:ज्ञानभूमि, शान्तिभूमि तराई, पहाड, हिमाल
:अखण्ड यो प्यारो हाम्रो मातृभूमि नेपाल।।

:बहुल जाति, भाषा, धर्म, संस्कृति छन् विशाल
:अग्रगामी राष्ट्र हाम्रो, जय जय नेपाल।।

## हिन्दी अनुवाद
:सैंकड़ो गुच्छों फूलो की हम, एक ही माला नेपाली
:सा‍र्वभौम होकर फैले हुए, मेची-महाकाली।

:प्रकृति के करोड़ों-करोड़ सम्पदा की आंचल
:वीरों की रक्तो से, स्वतन्त्र और अटल।

:ज्ञानभूमि, शान्तिभूमि तराई, पहाड़, पर्वत
:अखण्ड है यह हमारी प्यारी मातृभूमि नेपाल।

:बहुल जाति, भाषा, धर्म, संस्कृति है विशाल
:अग्रगामी राष्ट्र हमारा, जय जय नेपाल।


श्रेणी:नेपाल
श्रेणी:एशिया के राष्ट्रगान
तुला राशि

**तुला** (♎) राशि चक्र में सातवीं राशि है। इस राशि के जातकों की मनोदशा का केवल यही वर्णन नहीं है। भारतीय जनतंत्र में आज जिस व्‍यक्ति की छाप सबसे बड़ी है वह तुला राशि का ही जातक था। मैं बात कर रहा हूं राष्‍ट्रपिता महात्‍मा गांधी की। बाजार में अपनी5432 तुला लिए खड़े व्‍यक्ति के रूप में तुला राशि को दिखाया गया है। विचारों से सम और हर बात को पूरी तरह तौलकर देखने वाला जातक तुला राशि का होगा। हालाँकि इस राशि पर शुक्र का आधिपत्‍य है, इस कारण तुला राशि के जातकों को बनने संवरने, संगीत, चित्रकारी और बागवानी जैसे शौक होते हैं। इसके बावजूद रचनात्‍मक आलोचना और राजनैतिक चातुर्य इन जातकों का ऐसा कौशल होता है कि दूसरे लोग इनसे चकित रहते हैं। वणिक बुद्धि के कारण वाद विवाद में पड़ने के बजाय समझौता करने में अधिक यकीन रखते हैं 

## प्रकृति
इन जातकों का शरीर दुबला पतला और अच्‍छे गठन वाला होता है। चेहरा सुंदर भी न हो तो मुस्‍कान मोहक होती है। इन जातकों को विपरीत योनि वाले सहज आकर्षित करते हैं। हालाँकि इन जातकों की शारीरिक संरचना सुदृढ़ होती है, लेकिन रोग प्रतिरोधक क्षमता अपेक्षाकृत कम होने के कारण बीमारियों की पकड़ में जल्‍दी आते हैं। साझीदार के साथ व्‍यापार करना इनके लिए ठीक रहता है। जातक उचित समय पर सही सलाह देता है। ऐसे में साझेदार भी ज्‍यादातर फायदे में रहते हैं। एक बार मित्र बना लें तो हमेशा के लिए अच्‍छे मित्र सिद्ध होते हैं। इन जातकों का पंचमेश शनि होता है। इस कारण तुला लग्‍न के जातकों के अव्‍वल तो संतान कम होती है और अधिक हो भी जाए तो संतान का सुख कम ही मिलता है। इनके लिए शुभ दिन रविवार और सोमवार बताए गए हैं। शुभ रंग नारंगी, श्‍वेत और लाल तथा शुभ अंक एक व दस हैं।

## बाहरी कडि़यां

श्रेणी:ज्योतिष
वॄश्चिक राशि

वॄश्चिक राशि जलतत्व की हाेती है।  ताे, ना, नी, नू, ने, नाे, य, यू, यी से शुरू हाे रहे नामाें की यह राशी हाेती है।

इस राशी का स्वामी मंगल है।

## प्रकृति
वृश्चिक राशि की प्रकृति - स्वल्प, अगवाला, बहुपाद, ब्राह्मण वर्ण, बलयुक्त, उत्तर दिशाचारी, दिन बली, पिशग (हल्का पीला) वर्ण, जल तथा पृथ्वी चारी, रोम युक्त, तीक्षण अगवाला तथा मंगल ग्रह इसका स्वामी है। इस राशि के लोग (१)विशाखा(चौथा चरण) (२)अनुराधा (३)ज्येष्ठा जैसे नक्षत्रसे जुड़े होते है।

श्रेणी:ज्योतिष
मीन राशि

अंगूठाकार
यह गुरु की दूसरी और भचक्र की अंतिम राशि है। इस राशि के जातकों में करुणा की भावना होती है, स्‍वयं बढ़कर भले ही सहायता न करे, लेकिन पुकारे जाने पर पूरी तरह सहायता के लिए तैयार रहते है। ये दार्शनिक होते हैं, रोमांटिक जीवन जीते हैं, साहस के साथ स्‍पष्‍ट बोलने वाले और विचारशील होते हैं। अपनी सज्‍जनता के कारण जिंदगी में सफलताओं के कई मौके गंवा बैठते हैं।

द्विस्‍वभाव राशि का असर जातकों के विचारों पर भी पड़ता है, एक समय इनके एक प्रकार के विचार होते हैं तो परिस्थितियां बदलने पर विचार भी बदल जाते हैं। मीन राशि के जातकों को प्राय: गैस संबंधी शिकायत होती है। मदिरा के सेवन के शौक को मीन राशि वाले जातकों को नियंत्रण में रखना चाहिए। ये लोग आमतौर पर भण्‍डारी, शिक्षक, मुनीम अथवा बैंक में कर्मचारी होते हैं।

एकाग्रता कम होने के कारण निरन्‍तर नए कार्यों की ओर उन्‍मुख होते रहते हैं। अपनी संतान के आश्रित बनने से बचने क लिए ये जातक युवावस्‍था में ही निवेशों पर ध्‍यान देने लगते हैं। मीन लग्‍न के जातक अपेक्षाकृत तेजी से मित्र बनाते हैं, ऐसे में इनके मित्रों में हर तरह के लोग शामिल होते हैं। इन जातकों को हमेशा ध्‍यान रखना चाहिए कि अपने सभी भेद मित्रों के सामने नहीं खोलें, अन्‍यथा परेशानी में फंस सकते हैं। मीन राशि के लिए गुरु, मंगल और रविवार श्रेष्‍ठ दिन हैं। लाल, पीला, गुलाबी और नारंगी रंग शुभदायी हैं। एक, चार, तीन और नौ अंक शुभ हैं। मीन राशि के लोग पूर्वाभाद्रपद नक्षत्र (अंतिम चौथा चरण),उत्तराभाद्रपद नक्षत्र (4 चरण),रेवती नक्षत्र (4 चरण) जैसे नक्षत्र से जुड़े होते है।

श्रेणी:ज्योतिष
अनवर (2007 फ़िल्म)

**अनवर** 2007 में बनी हिन्दी भाषा की फिल्म है।

## संक्षेप
## चरित्र
## मुख्य कलाकार

* पंकज झा
* मनीषा कोइराला - अनीता
* सिद्धार्थ कोइराला
* संजय मिश्रा
* सुधीर पांडे
* विजय राज़
* यशपाल शर्मा
* ललित तिवारी
* राजपाल यादव
* पृथ्वी ज़ुत्शी - मंत्री


## दल
## संगीत
## रोचक तथ्य
## परिणाम
### बौक्स ऑफिस
### समीक्षाएँ

## नामांकन और पुरस्कार
## बाहरी कड़ियाँ
* 

श्रेणी:2007 में बनी हिन्दी फ़िल्म
असंभव (2004 फ़िल्म)

**असंभव** 2004 में बनी हिन्दी भाषा की फिल्म है।
## संक्षेप
## चरित्र
## मुख्य कलाकार
* अर्जुन रामपाल
* नसीरुद्दीन शाह
* प्रियंका चोपड़ा - एलीशा
* सिंह सुरेन्द्र
* यशपाल शर्मा
* मुकेश ऋषि
* मोहन अगाशे
* टॉम एल्टर - ब्रायन
* मिलिंद गुनाजी
* आरिफ़ ज़कारिया
* विश्वजीत प्रधान
* तेज सप्रू
* शरत सक्सेना
* अनुपमा वर्मा
* राजेश विवेक
## दल
## संगीत
## रोचक तथ्य
## परिणाम
### बौक्स ऑफिस
### समीक्षाएँ
## नामांकन और पुरस्कार
## बाहरी कड़ियाँ
* 

असंभव
चमेली (2003 फ़िल्म)

**चमेली** 2003 में बनी हिन्दी भाषा की फिल्म है।
## संक्षेप
## चरित्र
## मुख्य कलाकार
* करीना कपूर - चमेली
* राहुल बोस - अमन कपूर
* मकरंद देशपांडे - टैक्सी चालक
* पंकज झा
* रिंकी खन्ना - नेहा
* दीपक काज़िर
* यशपाल शर्मा
## दल
## संगीत
## रोचक तथ्य
## परिणाम
### बौक्स ऑफिस
### समीक्षाएँ
## नामांकन और पुरस्कार
## बाहरी कड़ियाँ
* 

श्रेणी:2003 में बनी हिन्दी फ़िल्म
तीन एकांत

निर्मल वर्मा की तीन कहानियों ‘धूप का एक टुकड़ा’, ‘डेढ़ इंच ऊपर’ और ‘वीकएंड’ की मंच-प्रस्तुति देवेंद्र राज के निर्देशन में की गई थी। इस संग्रह में ये तीनों कहानियाँ संकलित हैं। तीनों कहानियों की भावभूमि और शैली लगभग एक-जैसी है—तीनों में एक-एक पात्र है जो शुरू से लेकर अन्त तक एक लम्बा संवाद बोलता है, इसके साथ ही यह एक अहसास भी बना रहता है कि संवाद की शुरूआत किसी दूसरे पात्र के साथ होती है, लेकिन यहाँ उसकी स्थिति का कोई अर्थ नहीं रहता, क्योंकि न जाने कब यह संवाद मात्र स्व-केन्द्रित होकर रह जाता है। इस प्रकार ये कहानियाँ अकेलेपन के कुछ क्षणों में पात्रों के स्वयं अपने से साक्षात्कार की कहानियाँ हैं। 

धूप का एक टुकड़ा कहानी का दृश्य एक पब्लिक पार्क से शुरू होता है जहाँ कई बेंचें हैं, पृष्ठभूमि में एक चर्च है और जहाँ-तहाँ फैले धूप के कुछ टुकड़े हैं। एक बूढ़ा है जो एक पैरेम्बुलेटर के सामने बैठा है और संयोग से उसी बेंच पर आकर बैठ जाता है जहाँ यह औरत रोज़ाना आकर बैठती है। इस प्रकार एक मौन, बूढ़े और अपने में ही व्यस्त पात्र की उपस्थिति ने इस औरत के अकेलेपन को भी ज़्यादा रेखांकित करती है। एक पार्क से शुरू होकर भी कहानी का दृश्य-जगत औरत के लम्बे संवाद में उसके अतीत के प्रसंगानुसार बदलता रहता है—लेकिन उन दोनों बेंचों में किसी तरह का चेंज किए बिना ही मात्र प्रकाश द्वारा रेखांकित कुछ विशेष क्षेत्रों अथवा संगीत और अन्ततः एकल अभिनेत्री द्वारा ही कहानी की पूरी यात्रा को पकड़ने की कोशिश की गई है।

डेढ़ इंच ऊपर ‘धूप का एक टुकड़ा’ जैसे फ्रेम की कहानी होते हुए भी अपने अन्तिम स्वरूप में यह उससे बिलकुल ही अलग होती गई। इसमें भी दो पात्र हैं-एक बोलनेवाला और दूसरा सुननेवाला। शुरू में पहली कहानी की तरह यहाँ भी सुननेवाले पात्र की परिकल्पना की गई, लेकिन ज्यों-ज्यों कहानी आगे बढ़ती गई, सुननेवाला पात्र बिलकुल ही अनुपस्थित हो जाता है। कहानी का बूढ़ा पात्र बियर पीते हुए स्वयं खुलता चलता है। प्रस्तुतिकरण के बीच-बीच में उसे बीयर ‘सर्व’ करने के लिए एक बेयरा है जो उसकी आवाज़ पर जब-जब बीयर का मग रखने को आता तो अनायास ही कहानी के दृश्य को पुनः पब से जोड़ देता।

वीकएंड शीर्षक कहानी पूरी की पूरी नायिका के ‘स्वचिन्तन’ से सम्बन्धित है। कहानी की शुरूआत सुबह के भूरे आलोक में नायिका की ‘टेपरिकॉर्ड’ पर आती आवाज़ से की गई—‘‘यह में याद रखूँगी, ये चिनार के पेड़, यह सुबह का भूरा आलोक। और क्या याद रहेगा ? पेड़ों के बाद बदन में भागता यह हिरन, आइसक्रीम का कोन, घास पर धूप में चमकता हुआ, एक साफ़, धुली पीड़ा की फाँक जैसा, मानो अकेला अपने को टोह रहा हो।’’ फिर मुँह-अँधेरे में अलार्म की आवाज़ सुनकर ही उसके मुँह से पहले संवाद निकलते हैं। नायिका एक वीकएंड की समाप्ति पर सुबह-सुबह अपने कमरे पर जाने के लिए तैयार हो रही है, उसका प्रेमी अभी तक पलंग पर सोया हुआ है। इसी बीच पिछले दिन की घटनाओं पर पुनर्विचार करने लगती है और कहानी कमरे से निकलकर एक पार्क में पहुँच जाती है।

## सन्दर्भ
भारत और यूरोप: प्रतिश्रुति के क्षेत्र

यह प्रसिद्ध हिंदी साहित्यकार निर्मल वर्मा द्वारा भारत और युरोप के तुलनात्मक अध्ययन पर लिखी पुस्तक है। 

श्रेणी:निर्मल वर्मा
काफी राग

काफी राग हिंदुस्तानी शास्त्रीय संगीत का एक राग हैं। पंडित विष्णू नारायण भातखंडे के वर्गीकरण में, यह राग काफी थाट में है।
## स्वर
इस राग में गंधार (ग) और निषाद (नि) कोमल है तथा बाकी सब स्वर शुद्ध है।

## आरोह
सारेग॒ मप धनि॒सां।

## अवरोह
सांनि॒धप, मग॒रे, सा।

## वादी और संवादी
इस राग का वादी स्वर पंचम (प) और संवादी स्वर षड्ज (सा) है।

## पकड
सा, रे रे, ग॒ मम, प।

## सन्दर्भ
१. राग-बोध (प्रथम भाग). बा. र. देवधर.

श्रेणी:संगीत
नीम का पेड़

***नीम का पेड़*** दूरदर्शन के राष्ट्रीय चैनल पर प्रसारित होने वाला एक टीवी धारावाहिक था जिसका प्रसारण वर्ष 1991 में शुरू हुआ। यह धारावाहिक हिंदी लेखक राही मासूम रज़ा के लिखे इसी नाम के उपन्यास पर आधारित था जिसके निर्देशक गुरबीर सिंह ग्रेवाल थे और निर्माता नोमान मलिक थे। धारावाहिक में मुख्य चरित्र "बुधई राम" का अभिनय पंकज कपूर ने किया था और इस धारावाहिक का परिचय गीत *"मुँह की बात सुने हर कोई"* निदा फाजली द्वारा लिखा और जगजीत सिंह द्वारा गाया गया था।

## सन्दर्भ

## बाहरी कड़ियाँ
* 

श्रेणी:दूरदर्शन धारावाहिक
आधा गाँव

***आधा गाँव*** राही मासूम रज़ा का बहुचर्चित उपन्यास है जो १९६६ में प्रकाशित हुआ। इसके प्रकाशन से राही का नाम उच्चकोटि के उपन्यासकारों में लिया जाने लगा। यह उपन्यास उत्तर प्रदेश के जनपद गाजीपुर से लगभग ग्यारह मील दूर बसे गांव गंगौली के शिया समाज की कहानी कहता है।

## कथानक
राही ने स्वयं अपने इस उपन्यास का उद्देश्य स्पष्ट करते हुए कहा है कि “यह उपन्यास वास्तव में मेरा एक सफर था। मैं गाजीपुर की तलाश में निकला हूँ लेकिन पहले मैं अपनी गंगौली में ठहरूँगा। अगर गंगौली की हक़ीक़त पकड़ में आ गयी तो मैं गाजीपुर का एपिक लिखने का साहस करूँगा”।

## सन्दर्भ

श्रेणी:हिन्दी उपन्यास
धनौल्टी

**धनौल्टी** (Dhanaulti) भारत के उत्तराखण्ड राज्य के टिहरी गढ़वाल ज़िले में स्थित एक बस्ती है।

## विवरण
धनौल्टी मसूरी से लगभग तीस किलोमीटर दूर टिहरी जाने वाली रोड पर है, ये शांत और खूबसूरत जगह। अब धीरे घीरे एक हिल स्टेशन के रूप में ये अपनी पहचान बनाता जा रहा है। धनौल्टी देवदार के जंगल से घिरा है। अब देवदार का जंगल ही इसकी पहचान बन चुका है। यहां रहने के लिए कुछ होटल बन गये है। गढवाल मंडल टूरिज्म का गेस्ट हाउस भी है। शहर की भीड भीड से दूर आना चाहते हैं तो धनौल्टी आदर्श जगह है। मसूरी घूमने के बाद यहां ठहरा जा सकता है।

## पर्यटन
धनौल्टी काफ़ी शान्तिपूर्ण स्थल के रूप में भी जानी जाती है जिस कारण यहाँ पर्यटकों की भीड़ अधिक रहती है। लंबी जंगली ढलानें, ठंडी व शांत हवाएँ, स्थानीय लोगों द्वारा की जाने वाली मेहमान नवाजी, मनमोहक मौसम, बर्फ से ढंके पहाड़ यहाँ की ख़ास विशेषताओं में शामिल हैं, जो इस जगह को सुकूनभरी छुट्टियाँ बिताने के लिए एक आदर्श जगह का दर्ज़ा देते हैं। देखने लायक़ जगहों में ईको-पार्क, सुरकंडा देवी, मन्दिर, हिमालयन वीवर्स,  आदि शामिल हैं। सर्दियों में स्नो फॉल का मजा लेना चाहते हैं तो यहाँ जरूर जाएं। यहां देखने लायक जगह हैं। जैसे एप्पल गार्डन व्यूपाइंट घुड़सवारी का आप यहां आनंद ले सकते हैं। और यहां सालभर मौसम ठंडा रहता है। दिसंबर के बाद यहां बर्फबारी होना शुरू हो जाती है। धनोल्टी में कैम्पिंग की अच्छी सुविधा है।

## यातायात और परिवहन
### वायु मार्ग
देहरादून का जॉली ग्रांट हवाई अड्डा धनौल्टी से 82 किमी दूर स्थित है। और दिल्ली हवाई अड्डा करीब 400 किमी

### रेल मार्ग
धनौल्टी का नज़दीकी रेलवे स्टेशन देहरादून ही है, जो 60 किमी दूर है।

### सड़क मार्ग
सड़क मार्ग से धनौल्टी पहुँचने के लिए देहरादून से होते हुए बस से धनौल्टी पहुँच सकते हैं। ओला कैब लेकर आप धनोल्टी जा सकते हैं। और कुछ लोकल गाड़ियों के माध्यम से आप धनोल्टी पहुंच सकते हैं।

## इन्हें भी देखें
* टिहरी गढ़वाल ज़िला

## सन्दर्भ

श्रेणी:उत्तराखण्ड के नगर
श्रेणी:टिहरी गढ़वाल जिला
श्रेणी:टिहरी गढ़वाल ज़िले के नगर
श्रेणी:उत्तराखण्ड में पर्यटन आकर्षण
श्रेणी:उत्तराखण्ड में हिल स्टेशन
परासरण

[अंगूठाकार|200x200पिक्सेल|एक [अर्धपारगम्य झिल्ली पर परासरण की प्रक्रिया। नील बिन्दु परासरणी प्रवणता को चलाने वाले कणों का प्रतिनिधित्व करते हैं।]]
thumb|right|200px|संगणक के द्वारा परासरण क्रिया का प्रदर्शन
**परासरिता** अथवा **ओसमोसिस** (Osmosis, (, ) विलायक अणुओं का विशिष्ट पारगम्य झिल्ली के माध्यम से उच्च जल विभव (निम्न विलय सांद्रता क्षेत्र) से निम्न जल विभव (उच्च विलय सांद्रता क्षेत्र) की तरफ स्वतः विसरण अथवा शुद्ध संचलन कहलाता है। इसमें झिल्ली के दोनों तरफ विलय की सांद्रता समान हो जाती है। इस प्रक्रिया को ऐसे भी समझाया जाता है कि जब हम किसी विशिष्ट पारगम्य झिल्ली से दो अलग-अलग सांद्रता के विलयनों को अलग अलग करते हैं जिसमें झिल्ली को विलायक पार कर सकता है लेकिन विलय नहीं, उस स्थिति में दोनों तरफ सांद्रता समान करने के लिए विलय के स्थान पर विलायक अणु विसरण करते हैं। ओसमोसिस से कार्य प्राप्त किया जा सकता है। परासरण दाब उस बाहरी दाब को कहते हैं जिसकी स्थिति में झिल्ली में को विसरण नहीं होगा। परासरण दाब अणुसंख्य गुणधर्म है अर्थात् परासरिता दाब विलय की मोलर सांद्रता पर निर्भर करता है लेकिन इसकी प्रकृति पर नहीं।

## प्राणियों में भूमिका
[thumb|[रक्त कोशिकाओं पर विभिन्न विलयनों का प्रभाव]]

## इन्हें भी देखें
* परासरण दाब
* दाब प्रवणता
* सांद्रता प्रवणता
* रसारोहण (ascent of sap)

## सन्दर्भ

## बाहरी कड़ियाँ

श्रेणी:विसरण
श्रेणी:जल प्रौद्योगिकी
श्रेणी:झिल्ली प्रौद्योगिकी
हाँगर

**हाँगर** एक पृष्ठवंशी समुद्री जल में रहने वाला प्राणी है। इसका शरीर बहुत लम्बा होता है जो शल्कों से ढका रहता है। इन शल्कों को प्लेक्वायड कहते हैं। त्वचा चिकनी होती है। त्वचा के नीचे वसा (चर्बी) की मोटी परत होती है। इसके शरीर में हड्डी की जगह उपास्थि पाई जाती है। शरीर नौकाकार होता है। इसका निचला जबड़ा ऊपरी जबड़े से छोटा होता है। अतः इसका मुँह सामने न होकर नीचे की ओर होता है जिसमें तेज दाँत होते हैं। यह एक माँसाहारी प्राणी है। शार्क के शरीर में देखने के लिए एक जोड़ी आँखें, तैरने के लिए पाँच जोड़े पखने और श्वांस लेने के लिए पाँच जोड़े क्लोम होते हैं।

## शरीर रचना
thumb|हांगर के अंग
श्रेणी:जलचर
श्रेणी:विद्युतभानी प्राणी
रोहू मछली

**रोहू** (वैज्ञानिक नाम - *Labeo rohita*) पृष्ठवंशी हड्डीयुक्त मछली है जो ताजे मीठे जल में पाई जाती है। इसका शरीर नाव के आकार का होता है जिससे इसे जल में तैरने में आसानी होती है। इसके शरीर में दो तरह के मीन-पक्ष (फ़िन) पाये जाते हैं, जिसमें कुछ जोड़े में होते हैं तथा कुछ अकेले होते हैं। इनके मीन पक्षों के नाम पेक्टोरेल फिन, पेल्विक फिन, (जोड़े में), पृष्ठ फिन, एनलपख तथा पुच्छ पंख (एकल) हैं। इनका शरीर साइक्लोइड शल्कों से ढँका रहता है लेकिन सिर पर शल्क नहीं होते हैं। सिर के पिछले भाग के दोंनो तरफ गलफड़ होते हें जो ढक्कन या अपरकुलम द्वारा ढके रहते हैं। गलफड़ों में गिल्स स्थित होते हैं जो इसका श्वसन अंग हैं। ढक्कन के पीछे से पूँछ तक एक स्पष्ट पार्श्वीय रेखा होती है। पीठ के तरफ का हिस्सा काला या हरा होता है और पेट की तरफ का सफेद। इसका सिर तिकोना होता है तथा सिर के नीचे मुँह होता है। इसका अंतः कंकाल हड्डियों का बना होता है। आहारनाल के ऊपर वाताशय अवस्थित रहता है। यह तैरने तथा श्वसन में सहायता करता है।

भोजन के रूप में इसका विशेष महत्व है। भारत में ओड़िशा, बिहार, उत्तर प्रदेश, पश्चिम बंगाल तथा असम के अतिरिक्त थाइलैंड, पाकिस्तान और बांग्लादेश के निवासियों में यह सर्वाधिक स्वादिष्ट व्यंजनों में से एक समझी जाती है। ओड़िया और बंगाली भोजन में इसके अंडों को तलकर भोजन के प्रारंभ में परोसा जाता है तथा परवल में भरकर स्वादिष्ट व्यंजन दोलमा तैयार किया जाता है, जो अतिथिसत्कार का एक विशेष अंग हैं। बंगाल में इससे अनेक व्यंजन बनाए जाते हैं। इसे सरसों के तेल में तल कर परोसा जाता है, कलिया बनाया जाता है जिसमें इसे सुगंधित गाढ़े शोरबे में पकाते हैं तथा इमली और सरसों की चटपटी चटनी के साथ भी इसे पकाया जाता है। पंजाब के लाहौरी व्यंजनों में इसे पकौड़े की तरह तल कर विशेष रूप से तैयार किया जाता है। इसी प्रकार उड़ीसा के व्यंजन माचा-भाजी में रोहू मछली का विशेष महत्व है। ईराक में भी यह मछली भोजन के रूप में बहुत पसंद की जाती है। रोहू मछली शाकाहारी होती है तथा तेज़ी से बढ़ती है इस कारण इसे भारत में मत्स्य उत्पादन के लिए तीन सर्वश्रेष्ठ मछलियों में से एक माना गया है।
## सन्दर्भ

&nbsp;&nbsp;&nbsp;**क.**&nbsp;&nbsp;&nbsp;  अन्य दो मछलियाँ हैं- कतला और नैन जिसे मृगल भी कहते हैं।

श्रेणी:जलचर
श्रेणी:हिन्दी विकि डीवीडी परियोजना
बागेश्री राग

राग बागेश्री हिंदुस्तानी शास्त्रीय संगीत का एक राग है। यह राग काफी थाट से उत्पन्न हुआ है। गाना या बजाने का समय रात का दूसरा प्रहर माना जाता है।

## स्वर
इस राग में गंधार (ग) और निषाद (नि) कोमल है। इस राग में आरोह में पंचम (प) रिषभ (रे) वर्जित है। कुछ लोग  अवरोह में थोडा पंचम लगाते हैं।

## आरोह
नि़ सा ग॒ म, ध नि॒ सां

## अवरोह
सां नि॒ ध,म प ध, ग म ग॒ रे सा।

## वादी और संवादी
इस राग का वादी स्वर मध्यम (म) और संवादी स्वर षड्ज (सा) है।
## पकड़
ध नि सा,म ध नि ध ग॒ म म प, ध,ग म रे सा।

## इन्हें भी देखें
* रागों की सूचीinsult 21jrut

## सन्दर्भ
१. राग-बोध (प्रथम भाग). बा. र. देवधर.

श्रेणी:भारतीय शास्त्रीय संगीत
सर्बियाई भाषा

**सर्बियाई** (Српски, Srpski) सर्बी-क्रोएशियाई भाषा का एक मानक रूप है, जिसका प्रयोग सर्ब लोग द्वारा किया जाता है। यह सर्बिया की राष्ट्रीय भाषा एवं सर्बिया, बोस्निया और हर्ज़ेगोविना और कोसोवो की राजभाषा तथा अन्य देशों में अल्पमत की भाषा है। 

## इन्हें भी देखें
* सर्बी क्रोएशियन भाषा

श्रेणी:स्लावी भाषाएँ
श्रेणी:सर्बिया
श्रेणी:सर्बिया की भाषाएँ
बॉस्नियाई भाषा

बोस्नियन बॉस्निया और हर्ज़ेगोविना में बोली जाने वाली एक भाषा है।

## इन्हें भी देखें
* सर्बी क्रोएशियन भाषा

श्रेणी:स्लावी भाषाएँ
श्रेणी:बॉस्निया और हर्ज़ेगोविना
क्यूलेक्स

thumb|right|300px|क्यूलेक्स
क्यूलेक्स, मच्छरो का एक वंश हैं। सभी मच्छरों की तरह ही इसके जीवन चक्र की चार अवस्थाएं हैं: अण्डा, लारवा, प्यूपा एंव व्यस्क. पहली चार अवस्थाएं जल के अंदर पूरी होती हैं। यह कई महत्वपूर्ण रोंगो जैसे फाईलेरिया तथा पक्षियों में होने वाले मलेरिया का वाहक है।

## सन्दर्भ

श्रेणी:कीट
श्रेणी:मच्छर
रेशम कीट

thumb|right|300px|शहतूत की पत्तियों को खाते रेशम कीट
रेशम कीट कीट वर्ग का प्राणी है। बाम्बिक्स वंश के लारवा से रेशम या सिल्क प्राप्त होता है। अतः इन्हें रेशम कीट कहते हैं। ये आर्थिक रूप से महत्वपूर्ण हैं तथा इनका पालन चीन में लगभग 5000 वर्षों से होता आया है। रेशम कीट एकलिंगी होता है, अर्थात नर और मादा कीट अलग-अलग होते हैं। यह शहतूत के पत्तों को 
खाता है।


Image:Bombyx mori 01.jpg|मादा कीट अण्डे देते हुए
Image:Bombyx mori Caterpillar 02.jpg|7-day (second instar) *kego* 

Image:4thInstarLarvae3500px.jpg|Fifth instar silkworm larvae, clustered on a leaf 
Image:Ipek-kozasi.jpg|Silkworm cocoons


## सन्दर्भ

श्रेणी:कीट
कामाख्या

**कामाख्या**, देवी या शक्ति के प्रधान नामों में से एक नाम है। यह तांत्रिक देवी हैं और काली तथा 'त्रिपुर सुन्दरी' के साथ इनका निकट समबन्ध है। इनकी कथा का उल्लेख कालिका पुराण और योगिनी तंत्र में विस्तृत रूप से हुआ है। समूचे असम और पूर्वोत्तर बंगाल में शक्ति अथवा कामाक्षी की पूजा का बड़ा महात्म्य है। असम के कामरूप में कामाख्या का प्रसिद्ध मन्दिर अवस्थित है।

## परिचय
पुराणों के अनुसार पिता दक्ष के यज्ञ में पति शिव का अपमान होने के कारण सती हवनकुंड में ही कूद पड़ी थीं जिसके शरीर को शिव कंधे पर दीर्घकाल तक डाले फिरते रहे। सती के अंग जहाँ-जहाँ गिरे वहाँ-वहाँ शक्तिपीठ बन गए तथा वो शक्तिपीठ एक देवी के रूप मे परिवर्तित हो गया। शाक्त तथा शैव भक्तों के परम तीर्थ हुए। इन्हीं पीठों में से एक—कामरूप असम में स्थापित हुआ, जो आज की गौहाटी के सामने 'नीलांचल पर्वत' नामक पहाड़ी पर स्थित है। तथा इस शक्तिपीठ से जो देवी प्रकट हुई उन्हे "कामाख्या देवी" के नाम से जाना जाता है। 

पश्चिमी भारत में जो कामारूप की नारी शक्ति के अनेक अलौकिक चमत्कारों की बात लोकसाहित्य में कही गई है, उसका आधार इस कामाक्षी का महत्व ही है। 'कामरूप' का अर्थ ही है 'इच्छानुसार रूप धारण कर लेना' और विश्वास है कि असम की नारियाँ चाहे जिसको अपनी इच्छा के अनुकूल रूप में बदल देती थीं।विश्व के सबसे प्राचीनतम तंत्र आगम मठ के अनुसार कामाख्या मे आज भी तंत्र की ऐसी शाखायें है जिनके अनुसार कुछ भी पाया जा सकता है परंतु बहुत ही कठिन है

असम के पूर्वी भाग में अत्यंत प्राचीन काल से नारी की शक्ति की अर्चना हुई है। महाभारत में उस दिशा के स्त्रीराज्य का उल्लेख हुआ है। इसमें संदेह नहीं कि मातृसत्तात्मक परंपरा का कोई न कोई रूप वहाँ था जो वहाँ की नागा आदि जातियों में आज भी बना है। ऐसे वातावरण में देवी का महत्व चिरस्थायी होना स्वाभाविक ही था और जब उसे शिव की पत्नी मान लिया गया तब शक्ति संप्रदाय को सहज ही शैव शक्ति की पृष्ठभूमि और मर्यादा प्राप्त हो गई। फिर जब वज्रयानी प्रज्ञापारमिता और शक्ति एक कर दी गईं तब तो शक्ति गौरव का और भी प्रसार हो गया। उस शक्ति विश्वास का केंद्र गोहाटी की कामाख्या पहाड़ी का यह कामाक्षी पीठ है।

## इन्हें भी देखें
*कामाख्या मन्दिर
*कामाक्षी
*शाकम्भरी

श्रेणी:हिन्दू धर्म
लंगड़ा आम

**लंगड़ा आम** आम की एक प्रजाति है।

## सन्दर्भ
शेख़ अब्दुल्ला

**शेख अब्‍दुल्‍ला** (१९०५-१९८२) जम्मू और कश्मीर के मुख्यमंत्री दो विभिन्न अवसरों पर रहे। उनके बेटे फारूक और पोते उमर भी मुख्य मन्त्री रहे हैं।

## निजी जीवन
इनके प्रारम्भिक जीवन के बारे में मुख्य महत्वपूर्ण स्रोत इनके द्वारा लिखा गया आतिश-ए-चिनार नामक आत्मकथा है। यह सौरा नामक गाँव में पैदा हुए जो श्रीनगर से बाहर था। इनका जन्म इनके पिता शेख मोहम्मद इब्राहिम के मौत के ग्यारह दिनों के बाद हुआ था। इनके पिता कश्मीरी शाल बनाने और बेचने का कार्य करते थे।

यह मैट्रिक परीक्षा पंजाब विश्वविद्यालय से 1922 में उत्तीर्ण हुए।

## राजनीतिक सफर
### मुख्यमंत्री
इनके जम्मू कश्मीर के मुख्यमंत्री के पद ग्रहण के पश्चात केन्द्र सरकार और शासन करने वाली कांग्रेस पार्टी ने समर्थन वापस ले लिया। जिसके कारण दुबारा चुनाव की स्थिति उत्पन्न हो गई। चुनाव में भारी मतो से जीत के बाद शेख अब्दुल्ला फिर से मुख्यमंत्री बने। यह 1982 तक (इनके मौत तक) मुख्यमंत्री बने रहे। इनके मौत के बाद इनके सबसे बड़े बेटे फारूक अब्दुल्ला ने मुख्यमंत्री पद हेतु चुनाव लड़ा।

## साहित्य
इनके द्वारा रचित एक आत्मकथा *[[आतिशे–चिनार]]* के लिये उन्हें सन् १९८८ में साहित्य अकादमी पुरस्कार (उर्दू) से मरणोपरांत सम्मानित किया गया।

## सन्दर्भ

## बाहरी कड़ियाँ

श्रेणी:कश्मीर के लोग
श्रेणी:श्रीनगर के लोग
श्रेणी:जम्मू और कश्मीर के मुख्यमंत्री
श्रेणी:साहित्य अकादमी द्वारा पुरस्कृत उर्दू भाषा के साहित्यकार
श्रेणी:1905 में जन्मे लोग
श्रेणी:१९८२ में निधन
कब्बन पार्क और संग्रहालय

**कब्बन पार्क और संग्रहालय** बंगलोर शहर के मध्य में स्थित यह सुंदर पार्क १८६४ में बना था। इसका नाम पूर्व मुख्य आयुक्त मार्क कब्बन के नाम पर रखा गया है। साथ ही आप पार्क में बना सरकारी संग्रहालय देखने योग्य है। यहाँ होयसला शिल्पकला, मोहनजोदड़ो से प्राप्त प्राचीन तीरों, सिक्कों और मिट्टी के पात्रों का अविश्वसनीय संग्रह है।
विधान सौधा

१९५८ में निर्मित बेंगलुरु का **विधान सौध**, कर्नाटक सरकार के सचिवालय और राज्य की विधान सभा के कार्यस्थल के रूप में उपयोग में लाया जाता है। बेंगलुरु ग्रेनाइट से नव-द्रविड़ शैली में बनी यह इमारत भारतीय स्थापत्य कला का शानदार उदाहरण है। इसे रविवार रात्रि के समय कृत्रिम प्रकाश में देखना सुखद अनुभव है। 
## सन्दर्भ

श्रेणी:बंगलोर में स्थापत्य
सन्धिपाद

**सन्धिपाद** सबसे बड़ा प्राणी संघ है। पृथ्वी पर सन्धिपाद की लगभग दो तिहाई जातियाँ हैं, इसमें कीट भी सम्मिलित हैं। इनका शरीर सिर, वक्ष और उदर में बँटा रहता है। शरीर के चारों ओर एक खोल जैसी रचना मिलती है। प्रायः सभी खंडों के पार्श्व की ओर एक संधियुक्त शाखांग होते हैं। सिर पर दो संयुक्त नेत्र होते हैं। ये जन्तु एकलिंगी होते हैं और जल तथा स्थल दोनों स्थानों पर मिलते हैं। तिलचट्टा, मच्छर, मक्खी, शतपाद, झिंगा, केकड़ा, तितली, मकड़ी आदि इस संघ के प्रमुख जन्तु हैं।

## सामान्य लक्षण
* इस संघ के सदस्य स्थल, जल तथा वायु में बहुलता से पाये जाते हैं (अर्थात् जीवन की उपस्थिति वाले हर क्षेत्र में)।

* इनका शरीर खंडयुक्त (Segmented), त्रिस्तरीय (Triploblastic) तथा द्विपार्श्विक सममित (Bilaterally symmetrical) होता है।

* शरीर सिर (Head), वक्ष (Thorex), और उदर (Abdomen) में विभाजित होता है। कभी-कभी सिर और वक्ष जुड़कर सिरोवक्ष (Cephalothorex) का निर्माण करते हैं।

* बाह्यकंकाल एक मोटी काइटिन की बनी उपचर्म (Cuticle) का बना होता है। खंडों के बीच यह बहुत पतला होता है।

* खंडों में प्रायः संधित उपांगों (Joined appendages) के जोड़े लगे रहतें हैं, इसलिए इसे आर्थोपोडा (Arthropoda) कहा जाता है।

* देहगुहा एक रुधिरगुहा (Haemocoel) होती है, जो रक्तवाहिननियों (Blood vessels) के मिलने से बनी होती है।

* आहारनाल पूर्ण होती है। मुख के चारों ओर मुखांग (Mouthparents) होते हैं, जो जंतु के आवश्यकता अनुसार छेदने, चूसने या चबाने के लिए अनुकूलित (Adapted) होते हैं।

* इनका पेशी तंत्र (Muscular system) विकसित होता है।

* इनमें खुला रुधिर संवहन तंत्र (Open blood vascular system) होता है। रुधिर में हीमोसायनिन (Haemocyanin) वर्णक) होते हैं।

* इनका ह्रदय लंबा संकुचनशील होता है।

* श्वसन क्रिया शरीर की सतह द्वारा, जलीय जीवों में क्लोम (Gills) द्वारा और स्थलीय प्राणियों में श्वासनलिका (Tracheae) या बुकलंग (Book lungs) द्वारा होती है।
* उत्सर्जन क्रिया मैलपीघियन नलिकाओं (Malpighian tubules) द्वारा या हरित ग्रंथियों (Green glands) द्वारा होती है।

* तंत्रिका तंत्र पूर्ण विकसित होता है। इसमें प्रमस्तिष्क गुच्छिकायें (Cerebral ganglion), परिग्रसनी संयोजिकायें (Peripharyngeal connectives), अधर ग्रसनी गुच्छिका (Subpharygeal ganglion) और एक सीधी गुच्छिकायुक्त तंत्रिका रज्जु होती है।

* ये जंतु सामान्यतः एकलिंगी होते हैं। वयस्क निर्माण लार्वा अवस्था के पश्चात होता है।

श्रेणी:अकशेरुक
श्रेणी:सन्धिपाद
श्रेणी:प्राणी विज्ञान
श्रेणी:प्राणी संघ
श्रीशैलम

**श्रीशैलम** (Srisailam) भारत के आन्ध्र प्रदेश राज्य के कर्नूल ज़िले में स्थित एक नगर है। यह ज़िले के श्रीशैलम मण्डल का मुख्यालय भी है। श्रीशैलम हैदराबाद से 232 किमी दक्षिण में नल्लमला पहाड़ियों में कृष्णा नदी के किनारे बसा हुआ है।

## धार्मिक स्थल
श्रीशैलम हिन्दुओं के लिये एक पवित्र धार्मिक नगर है। यह में बसा हुआ है। यहाँ भगवान मल्लिकार्जुन स्वामी और भ्रमराम्ब को समर्पित मंदिर है। यह भगवान शिव के बारह ज्योतिर्लिंगों में से एक है। इस मंदिर का मूल उद्गम अज्ञात है। स्कंद पुराण में श्री शैल काण्ड नाम का अध्याय है। इसमें उपरोक्त मंदिर का वर्णन है। इससे इस मंदिर की प्राचीनता का पता चलता है। तमिल संतों ने भी प्राचीन काल से ही इसकी स्तुति गायी है। कहा जाता है कि आदि शंकराचार्य ने जब इस मंदिर की यात्रा की, तब उन्होंने शिवानन्दलहरी की रचना की थी। श्री शैलम का प्राचीन हिन्दू पुराणों और ग्रंथ महाभारत में भी सन्दर्भ आता है।

## पर्यटन
* श्रीशैलम बांध- कृष्णा नदी पर बना श्रीशैलम बांध दक्षिण भारत के सबसे बड़े बांधों में से एक है।
* मल्लिकार्जुन ज्योतिर्लिंग (श्री शैलम देवस्थानम) - भगवान मल्लिकार्जुन को विराजित करता है और यह द्रविड़ शैली में निर्मित एक प्राचीन मंदिर है, जिसमें विजयनगर वास्तुकला के नमूने हैं।
* साक्षी गणपति मंदिर- साक्षी गणपति मंदिर मुख्य मंदिर से 2 किमी पूर्व में स्थित है।

## भौगोलिक विवरण
यहाँ कृष्णा नदी पर एक बहुउद्देशीय बांध भी बना है, जो कि राज्य की सिंचाई जल और विद्युत आपूर्ति में सहयोग देता है। यह बाँध हैदराबाद से 245 किमी और नांद्याल से 132 किमी दूर है। श्री शैलम की स्थिति 16.0833° उत्तर अक्षांश तथा 78.8667° पूर्व देशांतर पर है। पर है। इसकी समुद्र तल से ऊंचाई 409 मीटर (1345 फ़ीट). है।

## इन्हें भी देखें
* कर्नूल ज़िला
* श्री शैलम देवस्थानम

## सन्दर्भ

श्रेणी:आन्ध्र प्रदेश के नगर
श्रेणी:कर्नूल ज़िला
श्रेणी:कर्नूल ज़िले के नगर
श्रेणी:हिन्दू तीर्थ स्थल
श्रेणी:लिंगायत मत
गांधी भवन

**गांधी भवन** बंगलोर यह कुमार कृपा रोड पर स्थित है। गांधी भवन देखने पर भारत के राष्ट्रपिता के महान दूरदर्शी व्यक्ति के जीवन की सादगी के दर्शन होते हैं। इस भवन में उनके फोटोग्राफ, लकड़ी के खड़ाऊ, मिट्टी के प्याले और फ्रेंक्लिन रूज़वेल्ट, जवाहर लाल नेहरू और लियो टॉल्सटॉय को लिखे गए पत्रों का संग्रह है।
टीपू सुल्तान का सुमेर महल

**टीपू का सम्मर पेलेस**, भारत के शहर बेंगलूर के क़िले में एक महल है जिसे मैसूर के सुल्तान हैदर अली ने बनवाना शुरू किया और टीपू सुल्तान ने उसको 1791 में पूरा किया। टीपू सुल्तान की मृत्यू के बाद ब्रिटिश सरकार के हाथों में यह महल आया। आज कल इसे कर्नाटक सरकार देख भाल कर रही है। यह पर्याटकों और संदर्शकों से भरा रहता है। यह महल शहर बेंगलूर के बीच क़िले के अंदर है, जो कलासिपालेम बस स्टांड ए क़रीब है।

इस महल में रखे गये चित्र में फ़ारसे भाशा में लिखे कविता में इसका वर्णन किया गया है। जिस में इस महल को "रष्क-ए-जन्नत" कहा गया।

## सन्दर्भ
दोड्ड बसवन गुडी

**बासवांगुडी मंदिर**सुंदर बगले पहाड़ी पर स्थित इस मंदिर का निर्माण बंगलोर के संस्थापक कैंपे गौड़ा द्वारा कराया गया था। यहां नंदी बैल की विशाल प्रतिमा है जो ५०० वर्ष से अधिक पुरानी है। यह मूर्ति ५ मी. (१६.५ फीट) ऊंची और ६ मी. (२० फीट) लंबी है और एक ही पत्थर से काटकर बनाई गई है। यहां एक गणेश मंदिर भी है जिसमें ११० किलो मक्खन से बनाई गई एक विशाल मूर्ति है।
बेंगलोर पैलेस

thumb|200px
**बेंगलोर पैलेस** बंगलोर विधान सौध के उत्तर-पश्चिम में ऊंचे स्थान पर यह एक सुंदर बगीचे के बीच में स्थित है। यह लंदन के विंडसर-कैसल की झलक देता है।owner is the queen of Mysore.
लाल बाग

**लाल बाग** कर्णाटक की राजधानी बंगलोर में स्थित एक उद्यान है। यहाँ कई एकड़ क्षेत्र में फैले घास के लॉन, दूर तक फैली हरियाली, सैंकड़ों वर्ष पुराने पेड़, सुंदर झीलें, कमल के तालाब, गुलाबों की क्यारियाँ, दुर्लभ समशीतोष्ण और शीतोष्ण पौधे, सजावटी फूल हैं। यह स्थान बंगलोर में लाल बाग बॉटनिकल गार्डन, या लाल बाग वनस्पति उद्यान के नाम से भी जाना जाता है। इसका विस्तार २४० एकड़ क्षेत्र में है तथा १७६० में इसकी नींव हैदर अली ने रखी और टीपू सुल्तान ने इसका विकास किया। लालबाग के बीचोंबीच एक बड़ा ग्लास-हाउस है जहां वर्ष में दो बार, जनवरी और अगस्त में पुष्प प्रदर्शनी का आयोजन किया जाता है। पार्क के भीतर ही एक डीयर- एंक्लेव भी है। इस उद्यान में बहुत सी भारतीय फिल्मों की शूटिंग हो चुकी है।

## इतिहास
हैदर अली ने १७६० में इस उद्यान का निर्माण किया था, लेकिन उनके बेटे, टीपू सुल्तान ने, यह पूरा किया। १८७४ में, लाल बाग ४५ एकड़ (१८०.००० m२) के एक क्षेत्र था। १८८९में, ३० एकड़ कैमिकल्पेगोव्दा टॉवर के साथ रॉक और सिर्फ१८८ एकड़ जमीन की कुल करने के लिए इसे लाने रॉक नीचे पूर्वी हिस्से में अधिक १८९४ में ९४ एकड़ (७६०,००० m२) सहित१८९४ में १३ एकड़ जमीन है, जिसके बाद पूर्वी हिस्से में जोड़ा गया। लंदन के क्रिस्टल पैलेस पर मॉडलिंग ग्लास हाउस के लिए नींव का पत्थर, ३० नवम्बर '१८९८ पर रखी गई थी ? ' प्रिंस अल्बर्ट विक्टर और जॉन कैमरून, लालबाग के तत्कालीन अधीक्षक बनाया गया था | .

## अवलोकन

उद्यान दक्षिण बेंगलुरू में स्थित है - (लगभग १ किमी² . ९७१,००० वर्ग मीटर) लाल बाग एक २४० एकड़ में है। उद्यान में वनस्पतियों के 1,000 से अधिक प्रजातियां पायी जाती हैं। उद्यान में वनस्पतियों के १०० साल से अधिक पुराने पेड़ पायी जाती हैं।. सिंचाई के लिए एक जटिल पानी प्रणाली के साथ, इस उद्यान में लॉन, फूल, कमल पूल और फव्वारे भी, बनाए गए हैं। लाल बाग के चार द्वार हैं। पश्चिमी गेट, पूर्वी गेट- जो एक चौड़ी सड़क है और पार्किंग वाहनों के लिए एक आदर्श स्थान है। दक्षिणी गेट - यह गेट लालबाग रोड और एमटीआर के बगल के पास है। एवं उत्तरी गेट - यह एक काफी व्यापक और बड़ा सड़क है। लाल बाग में कई महत्वपूर्ण कार्य, प्रदर्शनियों, कार्यशालाओं और अन्य कार्यक्रमों को समय-समय पर यहां आयोजित किया जाता है।

## पर्यटन और पर्यावरण के विकास

लाल बाग साल भर प्रातः ६ बजे से सांय ७ बजे तक खुला रहता है। स्कूली बच्चों और विकलांग के लिए प्रवेश पूरे दिन नि: शुल्क है। गणतंत्र दिवस और स्वतंत्रता दिवस हर साल आयोजित की जाती हैं। एंट्री फीस रुपये हैं। ४० / - (सप्ताहांत और सार्वजनिक छुट्टियों पर - रुपये ५०/ -) और १२ साल के कम उम्र के बच्चों, रुपये के लिए १० /- है। शो में मुख्य रूप से कर्नाटक, पारंपरिक वेशभूषा और संगीत वाद्ययंत्र के सांस्कृतिक लोकगीत को दर्शाया जाता है। यह स्मारक ३००० करोड़ वर्षीय प्रायद्वीपीय ऐसे चट्टान संबंधी चट्टानों से बना है जो लाल बाग पहाड़ी पर भारतीय भूवैज्ञानिक सर्वेक्षण द्वारा नामित किया गया है। 
## सन्दर्भ

## बाहरी कड़ियाँ
साईं बाबा का आश्रम

**साईं बाबा का आश्रम** आश्रम बंगलोर से १६ कि॰मी॰ दूर चेन्नई रोड पर व्हाइटफील्ड में स्थित है। साईं बाबा का मुख्य आश्रम आंध्र प्रदेश में पुत्तापार्थी में है, जहां उन्होंने अपने जीवन का अधिकांश समय व्यतीत किया था।
नृत्य ग्राम

**नृत्य ग्राम** नामक प्रसिद्ध नृत्यशाला बंगलोर से ३० किलो मीटर पश्चिम में बंगलोर-पुणे मुख्य-मार्ग पर स्थित है। ओडिसी जैसी महान नृत्य शैली के प्रसार के लिए परीक्षण के तौर पर इस स्कूल की स्थापना भारत की सर्वश्रेष्ठ ओडिसी नृत्यांगनाओं में से एक प्रोतिमा गौरी द्वारा की गई थी। पारंपरिक [[ओडिसी नृत्य सीखने के लिए पूरे भारत से विद्यार्थी यहाँ आते हैं।
पाटन देवी

अंगूठाकार|पाटन देवी
उत्तर-प्रदेश के जनपद बलरामपुर (नेपाल की सीमा से मिला हुआ) की तहसील तुलसीपुर नगर से 1.5 कि॰मी॰ की दूरी पर सिरिया नाले के पूर्वी तट पर स्थित सुप्रसिद्ध सिद्ध शक्तिपीठ मां पाटेश्वरी का मंदिर देवी पाटन है, जो देशभर में फैले 51 शक्तिपीठों में मुख्य स्थान रखता है। यह शिव और सती के प्रेम का प्रतीक स्वरूप है। अपने पिता प्रजापति दक्ष के यज्ञ में अपने पति महादेव का स्थान न देखकर नाराज सती ने अपमान से क्रोधित होकर अपने प्राण त्याग दिये। इस घटना से क्षुब्ध होकर शिव दक्ष-यज्ञ को नष्ट कर सती के शव को अपने कंधे पर रखकर तीनों लोक में घूमने लगे, तो संसार-चक्र में व्यवधान उत्पन्न हो गया। तब विष्णु ने सती-शव के विभिन्न अंगों को सुदर्शन-चक्र से काट-काटकर भारत के भिन्न-भिन्न स्थानों पर गिरा दिया। पृथ्वी पर जहाँ-जहाँ सती के शव के अंग गिरे, वहाँ-वहाँ शक्तिपीठ स्थापित हुए। सती का वाम स्कन्ध पाटम्बर अंग यहाँ आकर गिरा था, इसलिए यह स्थान देवी पाटन के नाम से प्रसिद्ध है। यहीं भगवान शिव की आज्ञा से महायोगी गुरु गोरखनाथ ने सर्वप्रथम देवी की पूजा-अर्चना के लिए एक मठ का निर्माण कराकर स्वयं लम्बे समय तक जगजननी की पूजा करते हुए साधनारत रहे। इस प्रकार यह स्थान सिद्ध शक्तिपीठ के साथ-साथ योगपीठ भी है।

## कथा
देवी पाटन की देवी का दूसरा नाम पातालेश्वरी देवी के रूप में प्राप्त होता है। कहा जाता है कि माता सीता लोकापवाद से खिन्न होकर यहाँ धरती-माता की गोद में बैठकर पाताल में समा गयी थीं। इसी पातालगामी सुंग के ऊपर देवी पाटन पातालेश्वरी देवी का मंदिर बना है।

## स्थापत्य
मंदिर के गर्भगृह में पहले कोई प्रतिमा नहीं थी। मध्य में एक गोल चांदी का चबूतरा था, वो अब भी है, जिसके नीचे सुरंग ढकी हुई है। मंदिर के उत्तर में सूर्यकुण्ड है। सूर्यपुत्र महारथी कर्ण ने यहाँ परशुराम से धनुर्वेद की शिक्षा ली थी। जनश्रुति के अनुसार महाभारत कालीन इस जलकुंड में स्नान करने से कुष्ठ रोग तथा चर्मरोग ठीक हो जाते हैं।

## उत्सव
चैत्र-मास के नवरात्रि-पर्व पर पीर रतन नाथ बाबा की सवारी नेपाल के जिला दांग चौधरा नामक स्थान से पदयात्रा करके मठ के महंतों द्वारा हर वर्ष पंचमी के दिन माँ पाटेश्वरी के दरबार पाटन में लायी जाती है। यह शिवावतार महायोगी गुरु गोरखनाथ से दीक्षा लेकर स्वयं एक सिद्ध महायोगी पीर रतन नाथ बाबा के नाम से प्रसिद्ध हुए। देश के कई भागों में आज भी इनके मठ एवं मंदिर तथा दरीचे मिलते हैं। मंदिर के पीछे प्रांगण में स्थित पीर रतननाथ बाबा पाटेश्वरी के परमभक्त थे और प्रतिदिन दांग नेपाल से कठिन पहाड़ी के रास्ते से आकर देवी की आराधना किया करते थे। माता जी ने प्रसन्न होकर एक बार उनसे वरदान मांगने के लिए कहा, तो रतननाथ ने कहा, ``माता, मेरी प्रार्थना है कि आपके साथ यहाँ मेरी भी पूजा हो।'' देवी ने कहा, ``ऐसा ही होगा। तभी से यहाँ रतननाथ का दरीचा कायम है। दरीचे में पंचमी से एकादशी तक रतननाथ की पूजा होती है। इस अवधि में घंटे व नगाड़े नहीं बजाये जाते हैं। और देवी की पूजा केवल रतन नाथ के पुजारी ही करते हैं।

श्रेणी:उत्तर प्रदेश के हिन्दू मंदिर
श्रेणी:उत्तर प्रदेश में हिन्दू मंदिर
श्रेणी:शक्ति पीठ
पावागढ़ शक्तिपीठ

अंगूठाकार|पावागढ़,गुजरात,भारत
काली माता का यह प्रसिद्ध मंदिर माँ के शक्तिपीठों में से एक है। शक्तिपीठ उन पूजा स्थलों को कहा जाता है, जहाँ सती माँ के अंग गिरे थे। पुराणों के अनुसार पिता दक्ष के यज्ञ में अपमानित हुई सती ने योगबल द्वारा अपने प्राण त्याग दिए थे। सती की मृत्यु से व्यथित शिवशंकर उनके मृत शरीर को लेकर तांडव करते हुए ब्रह्मांड में भटकते रहे। इस समय माँ के अंग जहाँ-जहाँ गिरे वहीं शक्तिपीठ बन गए। माना जाता है कि पावागढ़ में माँ के दाहिने पैर की अंगुली गिरे थे।

## शक्तिपीठ
जगतजननी के माताजी के दक्षिण पैर का अङुठा गिरने के कारण इस जगह का नाम पावागढ हुआ;
रण इसको बेहद पूजनीय और पवित्र माना जाता है। यहाँ की एक खास बात यह भी है कि यहाँ दक्षिण मुखी काली माँ की मूर्ति है, जिसकी दक्षिण रीति अर्थात तांत्रिक पूजा की जाती है।
इस पहाड़ी को गुरु विश्वामित्र से भी जोड़ा जाता है। कहा जाता है कि गुरु विश्वामित्र ने यहाँ काली माँ की तपस्या की थी। यह भी माना जाता है कि काली माँ की मूर्ति को विश्वामित्र ने ही प्रतिष्ठित किया था। यहाँ बहने वाली नदी का नामाकरण भी उन्हीं के नाम पर ‘विश्वामित्री’ किया गया है।

## कथा
इसी तरह पावागढ़ के नाम के पीछे भी एक कहानी है। कहा जाता है कि इस दुर्गम पर्वत पर चढ़ाई लगभग असंभव काम था। चारों तरफ खाइयों से घिरे होने के कारण यहाँ हवा का वेग भी चहुँतरफा था, इसलिए इसे पावागढ़ अर्थात ऐसी जगह कहा गया जहाँ पवन का वास हो।

यह मंदिर गुजरात की प्राचीन राजधानी चांपानेर के पास स्थित है, जो वडोदरा शहर से लगभग 50 किलोमीटर दूर है। पावागढ़ मंदिर ऊँची पहाड़ी की चोटी पर स्थित है। काफी ऊँचाई पर बने इस दुर्गम मंदिर की चढ़ाई बेहद कठिन है। अब सरकार ने यहाँ रोप-वे सुविधा उपलब्ध करवा दी है, जिसके जरिये आप पहाड़ी तक आसानी से पहुँच सकते हैं। यह सुविधा माछी से शुरू होती है। यहाँ से रोप-वे लेकर श्रद्धालु पावागढ़ पहाड़ी के ऊपरी हिस्से तक पहुँचते हैं। रोप-वे से उतरने के बाद आपको लगभग 250 सीढ़ियाँ चढ़ना होंगी, तब जाकर आप मंदिर के मुख्य द्वार तक पहुँचेंगे।

नवरात्र के समय इस मंदिर में श्रद्धालुओं की खासी भीड़ उमड़ती है। लोगों की यहाँ गहरी आस्था है। उनका मानना है कि यहाँ दर्शन करने के बाद माँ उनकी हर मुराद पूरी कर देती है।

## इन्हें भी देखें
* चंपानेर-पावागढ़ पुरातत्व उद्यान
* शक्तिपीठ शाकम्भरीदेवी सहारनपुर
* मनसा देवी

## कैसे पहुंचें
;वायुमार्ग द्वारा- 
यहाँ से सबसे नजदीक अहमदाबाद का एयरपोर्ट है, जिसकी यहाँ से दूरी लगभग 190 किलोमीटर और वडोदरा से 50 किलोमीटर है।
;रेलमार्ग- 
यहाँ का नजदीकी बड़ा रेलवे स्टेशन वडोदरा में है जो कि दिल्ली और अहमदाबाद से सीधी रेल लाइनों से जुड़ा हुआ है। वडोदरा पहुँचने के बाद सड़क यातायात के सुलभ साधन उपलब्ध हैं।
;सड़क मार्ग - 
प्रदेश सरकार और निजी कंपनियों की कई लक्जरी बसें और टैक्सी सेवा गुजरात के अनेक शहरों से यहाँ के लिए संचालित की जाती है।

## इन्हें भी देखें
* शक्तिपीठ

श्रेणी:शक्ति पीठ
श्रेणी:गुजरात के हिन्दू मंदिर
मुंबई विश्वविद्यालय

**मुंबई विश्वविद्यालय**, मुंबई, महाराष्ट्र का विश्वविद्यालय है। 1860 से 70 के दौरान जब भवनों का निर्माण तेजी से किया जा रहा था, उस समय, विशेषकर ओवल मैदान के किनारे, अधिकांश विक्टोरियन भवनों का निर्माण हुआ। उन दिनों मैदान समुद्र के नजदीक हुआ करता था और मुंबई विश्वविद्यालय, पश्चिम रेलवे मुख्यालय का भवन तथा उच्च न्यायालय सीधे अरब सागर के सामने थे। इनमें मुंबई विश्वविद्यालय भवन सबसे शानदार है। गिलबर्ट स्कॉट ने इसका डिजाइन तैयार किया था, यह 15वीं शताब्दी का इटेलियन भवन जैसा दिखता है। इसका भवन, इसका विशाल पुस्तकालय, कन्वोकेशन हॉल और 80 मी. ऊंचा राजाबाई टावर बहुत सुंदर है। 

श्रेणी:महाराष्ट्र के विश्वविद्यालय
श्रेणी:मुम्बई
श्रेणी:मुंबई विश्वविद्यालय
श्रेणी:१८५७ में स्थापित
सारंगढ़

**सारंगढ़** (Sarangarh) भारत के छत्तीसगढ़ राज्य के सारंगढ़-बिलाईगढ़ जिले में स्थित है जिसका जिला मुख्यालय सारंगढ़ है यह शहर एक नगरपालिका क्षेत्र है। राष्ट्रीय राजमार्ग 49, राष्ट्रीय राजमार्ग 130बी और राष्ट्रीय राजमार्ग 153 यहाँ से गुज़रता है।

## विवरण
सारंगढ़ एक प्रकार से बहुत बड़ा शहर है' क्योंकि इस सारंगढ़ तहसील में सबसे पहले राजाओं का शासन काल था और यहाँ बहुत अधिक सँख्या में जमीनें और शासनिक शक्ति था। माना गया है कि यहाँ बाबा घासीदास के ग्यान भूमि के नाम से भी जाना जाता है। तथा इस क्षेत्र पर सागोन पेड़ (बास) अधिक मात्रा में थे। जिले में पर्यावरन के नजर से रायगढ से 52 किमी दूर सारंगढ कि काली माता के मन्दिर,16 किमी दूर कोसिर के कोशलाई ,26 किमी दूर चन्दपुर के चन्दराहासिनी तथा टिमरलगा के नाथलदाई। रेड़ा ग्राम की रडसेनी दाई प्रसिध्द है | जिला केंद्र से 52 किमी दूर स्थित हैं, यह अ॰जा॰ के लिए विधान सभा रिजर्व हैं। सारंगढ़ प्रमुख रूप से काली माँ के भक्तो के रूप में प्रसिद्ध है।

## अभ्‍यारण्‍य
गोमर्डा अभ्‍यारण्‍य सारंगढ में स्थित हैा यहां प्रमुख रूप से वन भैंसा पाया जाता हैा सोनकुत्‍ता, बारहसिंहा, तेंदुआ, बरहा, उडन गिलहरी आदि भी पाए जाते हैंा घुमने का उपयुक्‍त समय सितम्‍बर से जून तक है।
अभ्यारण्य धार्मिक स्थल - राष्ट्रीय राजमार्ग 153 से सालर 1.5कि.मी. की दूरी गांव- बैगिनडीह समीप माँ नवदुर्गा और माँ वैष्णवदेवी का मंदिर,साथ पास में ही घोराघाटी बांध निर्माणधीन है,घोराघाटी में ही मुनि डोंगरी एक दर्शनीय स्थल है।

## स्थान व बस्तियाँ
रेड़ा,मचलाडीह , लिमगांव,कुम्हारी, अचनकपाली, अमेठी, अमझर, अमलीदीपा, अमलीपाली ए, अमलीपाली बी, अनडोला, बाईगिनडीह, बारडुला, बासिनबहरा, कोसीर , पासिद्   बटाऊपाली ए, बटाऊपाली बी, भेंडीसार, भद्रा, भेडंवन, भिखापुरा, भोथली, बोईरडीह, बुडेली, बवालीनडीह, चंदाई, चांटीपाली, चवरपुर, छर्रा, छटाडीह, छिंद,साल्हे, छोटे गानतूली, छुहीपाली, दाबगांव, ददाईडीह, दहिदा, दानसरा, डोराभांटा, दोमाडीह, गनजयभोऊना, गानतूली बडें, गाटाडीह, घोथरा, घोटला बडें, घोटला छोटे, गोडा, गोडंम,गुडेली,सरसरा, गुधीरी, बड़े हरदी, हिछा, हिर्री, जसरा, जशपुर, जेवरा, जीलदी, कनकबीरा, कलमी, कपारतुंगा, कपीसदा ए, कपीसदा बी, कटेली, केदार, सहसपानी, बड़े चुरेला।

## प्रमुख अखबार
नवभारत, हरि भूमि, दैनिक भास्कर, इस्पात टाइम्स,सारंगढ़ खबर,खबरों का तांडव, सारंगढ़ टाइम्स,केलो प्रवाह, नवीन कदम, जनकर्म, रायगद संदेश प्रथम आवाज,छत्तीस किला,पब्लिक की लहर इत्यादी।

## इन्हें भी देखें
* सारंगढ़-बिलाईगढ़ ज़िला

## सन्दर्भ

श्रेणी:सारंगढ़-बिलाईगढ़ ज़िला
श्रेणी:छत्तीसगढ़ के नगर
श्रेणी:सारंगढ़-बिलाईगढ़ ज़िले के नगर
वॉइस ऑफ़ इंडिया

**वॉइस ऑफ़ इंडिया** भारत के नोएडा शहर से प्रसारित होने वाले एक टेलीविज़न समाचार चैनल समूह का नाम है। वीओआई के नाम से लोकप्रिय इस चैनल को त्रिवेणी मीडिया लिमिटेड चलाता है। वॉइस ऑफ़ इंडिया के वर्तमान में हिन्दी भाषा के राष्ट्रीय, मध्यप्रदेश, छत्तीसगढ़ और राजस्थान के लिए न्यूज़ चैनल हैं, जिनमें लोकप्रियता के आधार पर वी ओ आई राजस्थान और मध्यप्रदेश/छत्तीसगढ़ पहले नम्बर पर हैं। वॉइस ऑफ़ इंडिया ने जुलाई २००८ में राष्ट्रीय हिन्दी न्यूज़ चैनल की शुरूआत की है और वॉइस ऑफ़ इंडिया मध्यप्रदेश/छत्तीसगढ़ और राजस्थान की सितम्बर २००८ में। भविष्य में वॉइस ऑफ़ इंडिया उत्तर प्रदेश/उत्तराखंड, गुजराती, बांग्ला और मिलेनायर नाम से लाइफ़ स्टाइल चैनल भी ला रहा है। त्रिवेणी मीडिया लिमिटेड के प्रमुख मधुर मित्तल और सुमित मित्तल हैं जो मूल रूप से राजस्थान के धौलपुर के रहने वाले हैं। वी ओ आई समूह के सम्पादक रविशंकर हैं, सह समूह सम्पादक राजेश बादल हैं। मुकेश कुमार और अम्मार ख़ालिद अल्वी त्रिवेणी मीडिया लिमिटेड में सहायक प्रबंध सम्पादक हैं।

## बाहरी कड़ियाँ
वॉइस ऑफ़ इंडिया 

श्रेणी:भारतीय समाचार चैनल
दो चिड़ियाँ

**दो चिड़ियाँ** जैनेंद्र कुमार द्वारा लिखित एक कहानी संग्रह है।
रसारोहण

पौधों के जड़ों द्वारा अवशोषित जल एवं खनिज लवण को पत्तियों तक पहुंचाने की क्रिया को **रसारोहण** (ascent of sap) कहते हैं। यह क्रिया पौधों में जाइलम वाहिनियों के द्वारा होती है। विशाल वृक्षों के ऊपरी सिरे तक जल के उठने की क्रिया को व्यक्त करने के लिए विभिन्न सिद्धान्तों का वर्णन किया गया है। इनमें से प्रमुख सिद्धान्त निम्नलिखित हैं।

***जैव वाद** - इसके अनुसार **रसारोहण**  केवल जीवित कोशिका में होता है ,इसके लिए westermeyer, godlewaski & sir jc bosh द्वारा थ्योरी दिया गया
***मूलदाब सिद्धान्त** -जड़ो द्वारा लगाया गया दाब की वजह से पानी सखाओ में चढ़ता है  
***सिद्धान्तवाष्पोत्सर्जन-खिचाव और संसजनवाद** -इसके अनुसार **रसारोहण**   के लिए केवल भौतिक क्रियाये जिम्मेदार होती है 

## इन्हें भी देखें
*परासरण दाब

श्रेणी:वनस्पति विज्ञान
भारतीय पुनर्जागरण

राजाराम मोहन राय ने १८१४ में आत्मीय सभा की स्थापना की जो ब्रह्म समाज का पुरोगामी था। राजाराम मोहन राय को भारतीय पुनर्जागरण का जनक कहा जाता है।
तपोभूमि

: *[[तप]]स्या के स्थान को भी तपोभूमि कहा जाता है।*

**तपोभूमि** जैनेंद्र कुमार और ऋषभचरण जैन द्वारा 1932 में लिखा गया एक उपन्यास है।
सूत्रकृमि

thumb|240px|एक प्रकार का गोल कृमि
**सूत्रकृमि** या **गोल कृमि** (नेमैटोड) अपृष्ठवंशी, जलीय, स्थलीय या पराश्रयी प्राणी है। ये सूदूर अन्टार्कटिक तथा महासागरों के गर्तों में भी देखें गएं हैं। इनका शरीर अखंडित, लम्बे पतले धागे जैसा तथा बेलनाकार होता है, इसलिए इसे राउण्डवर्म कहा जाता है। इनको प्राणि जगत में एक संघ की मर्यादा प्राप्त हैं। इनकी लगभग ८०,००० जातियाँ हैं जिसमें से १५,००० से अधिक परजीवी है। इस जन्तु में नर तथा मादा अलग-अलग होते हैं जिसमें नर छोटा तथा पीछे का भाग मुड़ा़ हुआ रहता है किन्तु मादा का शरीर सीधा होता है। नर का जनन अंग क्लोयका के पास होता है किन्तु मादा का जनन अंग वल्वा के रूप में बाहर की ओर खुलता है। इनमें रक्त-परिवहन तंत्र और श्वसन तंत्र नहीं पाये जाते हैं इसलिए श्वसन का कार्य विसरण के द्वारा होता है।

## सन्दर्भ

## इन्हें भी देखें
* सूत्रकृमिविज्ञान

श्रेणी:परजीवी
श्रेणी:प्राणी संघ